**Jean Claude Jacob** (talaffuzi: *Jan Klod Jakob*, taxminan 10-noyabr 1669-yil, Charcier — 29-yanvar 1790-yil, Parij) — XVII—XVIII asrlarda uzoq umr koʻrgan fransuz, vafoti chogʻida 120 yoshda boʻlgan, ammo bu koʻplab tadqiqotchilarda shubha tugʻdiradi. Yoshi haqidagi maʼlumotlarning ishonchsizligiga qaramay, umrining oxirida Jean Jacob oʻz zamondoshlari orasida maʼlum bir shon-shuhratga erishadi, yaʼni oʻlimidan bir yil oldin Parijda Jean Jacob Taʼsis majlisi aʼzolari qabulida boʻladi, uning portretini esa rassom Jean-François Garneray (talaffuzi: *Jan Fransua Garneray*) moyboʻyoqda chizgan.

Tarjimayi holi
--------------

Jean Claude Jacob 1669-yil 10-noyabr kuni Charcier kommunasidagi La Charne qishlogʻida tavallud topgan. 18 yoshida Parijga sayohat qilganini hisobga olmaganda, Jacob bir umr Montfleur kommunasidagi Jura shahrida yashagan. Yoshligida de Bauffremont (talaffuzi: *de Bofremon*) xonadoniga tegishli mulklarida ishlagan. Soʻngra keksa yoshga yetguncha mardikorlik qilgan. Jacob ikki marta (ayrim manbalarda esa uch marta) uylangan va 10 nafar farzandi boʻlgan. 1780-yilga kelib, Jacob 111 yoshga yetganda farzandlaridan faqat ikkitasi hali hayot edi. 1789-yilda ikkinchi rafiqasi Marie-Françoise Baud (talaffuzi: *Mari-Fransua Bod*) vafot etadi, Jacob endi qizi Pierrette (talaffuzi: *Pyeretta*) bilan yashay boshlaydi, 34 yosh oʻgʻli esa bu paytda Nant shahrida istiqomat qilardi (oʻgʻli tugʻilgan paytida Jacob allaqachon 85 yoshgan kirgandi).

Jacob birinchi marotaba, yaʼni 1785-yilda qizi Pyeretta otasiga moliyaviy koʻmak soʻrab, Besançon (talaffuzi: *Bazanson*) intendantiga murojaat qilishi, shundan soʻng intendant tomonidan Jacobning choʻqintirilganlik haqidagi guvohnoma nusxasi moliya bosh nazoratchisiga taqdim etilishi ortidan butun mamlakatga taniladi. Natijada Jacobga 200 livr miqdorida nafaqa tayinlanadi, malika Élisabeth (talaffuzi: *Yelizaveta*) sharofati bilan qirol tomonidan qoʻshimcha 1200 livr miqdorida mukofot puli ham beriladi. 

1789-yil oʻrtalarida Jacob poytaxt Parijga keladi, 11-oktyabr kuni Tuileries (talaffuzi: *Tyuilri*) saroyida qirol Louis XVI (talaffuzi: *Lui XVI*) (Lyudovik XVI) bilan uchrashadi. Qirol Jacobning uzoq umr koʻrishi siri nimada ekanligini soʻraganda, sutga aralashtirilib, makkajoʻxori unidan qilinadigan „Les gaudes" nomli parhez taomni doimo tanovul qilishini aytadi. 23-oktyabr kuni Jacob Fransiya Taʼsis majlisi (fransuzcha: *Assemblée nationale constituante*) aʼzolari bilan uchrashadi. 

Jan Jacob 1790-yil 29-yanvarda 120 yoshida vafot etad.

Jean Jacob uzoq umr koʻrganligi haqidagi maʼlumotlarning ishonchsiz boʻlishiga qaramasdan, XXI asrda ham uning hayoti boʻyicha ilmiy tadqiqotlar olib borilgan va Fransiyaning shimoli-sharqidagi bir nechta kommunalardagi koʻchalar uning nomi bilan atalgan. Masalan, Charcier, Montfleur, Houplines.

### Galereya

* Montfleurdagi Jean Claude Jacob koʻchasiMontfleurdagi Jean Claude Jacob koʻchasi
* 120 yoshli Jean Claude Jacob. A. Brisseau akvatintasi (Joseph-Marie Flouest chizgan suratdan ishlangan)120 yoshli Jean Claude Jacob. A. Brisseau akvatintasi (Joseph-Marie Flouest chizgan suratdan ishlangan)

Manbalar
--------

1. ↑  *Marc Fourny.* „Jean Jacob, le vieillard qui escroqua la Révolution française" (fr). *Le Point* (2019-yil 27-dekabr). 2022-yil 5-sentyabrda asl nusxadan arxivlangan. Qaraldi: 2022-yil 5-sentyabr.
2. ↑  Jules Haime*. De la Vie humaine*, 10 (fransuz tilida). Paris: *Revue des deux Mondes*, 1855 — 1071 bet.
3. ↑  Pierre Larousse „Garneray (Jean-François)",*. Grand dictionnaire universel du XIXe siècle*, 8 (fransuz tilida). Paris: Administration du Grand dictionnaire universel, 1872 — 1041 bet.
4. 1 2 3 4 5  „Jean Jacob, „doyen de France"" (ingliz tilida) (27-oktyabr 2015-yil). 2022-yil 8-noyabrda asl nusxadan arxivlangan. Qaraldi: 2022-yil 8-noyabr.
5. ↑  Le Conservateur de la santé: journal d'hygiène et de prophylactique 1807, s. 282 harvnb error: no target: CITEREFLe\_Conservateur\_de\_la\_santé:\_journal\_d'hygiène\_et\_de\_prophylactique1807 (help)
6. ↑  Léonard Bourdon: The Career of a Revolutionary 1999, s. 34 harvnb error: no target: CITEREFLéonard\_Bourdon:\_The\_Career\_of\_a\_Revolutionary1999 (help)
7. ↑  Musée des familles: lectures du soir 1871, s. 49 harvnb error: no target: CITEREFMusée\_des\_familles:\_lectures\_du\_soir1871 (help)
8. ↑  Antoine de Baecque, Jacques Berlioz*. Jean Jacob, l'homme de 120 ans. Doyen du genre humain 1669-1790* (fransuz tilida). Paris: Taillandier, 2019. ISBN 9791021040991.
9. ↑  „Rue Jean Jacob, Charcier, France". *Google Maps*. 2022-yil 5-sentyabrda asl nusxadan arxivlangan. Qaraldi: 2022-yil 5-sentyabr.
10. ↑  „Rue Jean Jacob, Houplines, France". *Google Maps*. 2022-yil 5-sentyabrda asl nusxadan arxivlangan. Qaraldi: 2022-yil 5-sentyabr.

Adabiyotlar
-----------

* Jean-Joseph Pithou de Loinville*. Vie de Jean Jacob, vieillard du Mont-Jura, âgé de 120 ans* (fransuz tilida). Parij: Valleyre l'aîné, 1789.
* Antoine de Baecque, Jacques Berlioz*. Jean Jacob, l'homme de 120 ans. Doyen du genre humain 1669-1790* (fransuz tilida). Parij: Taillandier, 2019. ISBN 9791021040991.
* *Le Conservateur de la santé: journal d'hygiène et de prophylactique*, 5-tom (fransuz tilida). Lion: Ayné, 1807 — 306 bet.
* *Musée des familles: lectures du soir*, 38-tom (fransuz tilida). Parij: Bureaux du Musée des Familles, 1871 — 382 bet.
* Michael J. Sydenham*. Léonard Bourdon: The Career of a Revolutionary, 1754—1807* (fransuz tilida). Toronto: Wilfrid Laurier University Press, 1999 — 418 bet.